**Iepirkuma līgumS Nr. 01J02-1/\_\_\_\_\_\_**

Rīgā, 2016. gada \_\_\_ . oktobrī

**Rīgas Tehniskā universitāte**, izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi un rektora deleģējumu, rīkojas finanšu prorektors Ingars Eriņš, turpmāk - Pasūtītājs, no vienas puses, un

**SIA “iSale”**,reģistrācijas Nr. 40103801586, kuras vārdā un interesēs, pamatojoties uz Statūtiem, rīkojas tās valdes loceklis Andris Permaņickis, turpmāk – Piegādātājs, no otras puses,

abi kopā saukti Puses, bet katrs atsevišķi - Puse, saskaņā ar iepirkuma “*Mēbeļu piegāde IdeaLab (RTU Biznesa inkubators) vajadzībām*”, identifikācijas Nr. RTU - 2016/115, rezultātiem, bez maldības, viltus un spaidiem noslēdz šādu līgumu, turpmāk - Līgums, par turpmāk minēto:

1. **Definīcijas**
   1. **Akts -** pieņemšanas - nodošanas akts, kas apliecina, ka Prece vai kāda tās daļa ir piegādāta saskaņā ar Līguma noteikumiem (Pielikums Nr.1); dokuments, kurā konstatē Līguma noteikumiem neatbilstošu Preci.
   2. **Iepirkums** - Publisko iepirkumu likuma 8.2 panta kārtībā rīkots iepirkums “*Mēbeļu piegāde IdeaLab (RTU Biznesa inkubators) vajadzībām*”, ar ID Nr.: RTU-2016/115.
   3. **Nolikums** - Iepirkuma nolikums ar visiem tā pielikumiem, papildinājumiem un labojumiem.
   4. **Līguma summa** – kopējā maksa par Preces Piegādi Līgumā noteiktajā kārtībā un apmērā, neskaitot pievienotās vērtības nodokli (turpmāk – PVN).
   5. **Pārstāvis -** Pasūtītāja vai Piegādātāja pilnvarota persona, kas Līguma ietvaros kontrolēs līgumsaistību izpildi un pieņems vai nodos Preci.
   6. **Prece** – krēsli, par kuru piegādi saskaņā ar Iepirkuma nolikumu un Piegādātāja piedāvājumu tiek slēgts Līgums.
   7. **Piegāde** - Preces piegāde saskaņā ar Līguma noteikumiem.
   8. **Pavadzīme -** spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Līgumā noteiktajā kārtībā.
   9. **Trūkumi -** Preces pieņemšanas vai Piegādes laikā konstatētie trūkumi un nepilnības, kas neatbilst iepirkumā noteiktajai Preces kvalitātei.
   10. Vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
2. **Līguma priekšmets**
   1. Pasūtītājs pasūta, bet Piegādātājs par Līgumā minēto samaksu apņemas Piegādāt Preci.
   2. Piegādātājs Preci piegādā **Rīgā, Āzenes ielā 16**, atbilstoši Iepirkuma Nolikumam, tajā minētajiem Piegādes nosacījumiem un Līgumam pievienotajam Pretendenta Tehniskajam piedāvājumam (Pielikums Nr.2) un Finanšu piedāvājumam (Pielikums Nr.3), **ne vēlāk kā 10 (desmit) darba dienu laikā** pēc Līguma stāšanās spēkā dienas.
3. **Līguma summa un norēķinu kārtība**
   1. Līguma summa ir **EUR 2163,80** (divi tūkstoši viens simts sešdesmit trīs *euro* un astoņdesmit centi) bez PVN.
   2. Izrakstot rēķinus, Piegādātājs piemēro konkrētajā brīdī normatīvajos aktos noteikto PVN likmi.
   3. Līguma summu vai tās daļu Pasūtītājs apmaksā 30 (trīsdesmit) dienu laikā pēc Preces Piegādes Pavadzīmes un Akta abpusējas parakstīšanas, pārskaitot naudu Piegādātāja norādītāja bankas kontā.
   4. Visā Līguma darbības laikā Līguma summa nevar pārsniegt Piegādātāja Iepirkumā iesniegtajā Finanšu piedāvājumā (Pielikums Nr.3) minēto summu. Pasūtītājs maksā Piegādātājam par faktiski Piegādāto Preci.
   5. Piegādātājs Preču Piegādi Pārstāvja norādītajā telpā veic uz sava rēķina un par to Pasūtītājam nav jāmaksā papildus maksa.
   6. Ja Piegādātājs ir piegādājis daļuno Precēm un par attiecīgo Preču daļu ir parakstīts Akts, Puses var vienoties par starpmaksājuma veikšanu izpildītās Līguma daļas apmērā.
   7. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
   8. Puses vienojas, ka visos dokumentos, kas saistīti ar Līgumu, tajā skaitā Pavadzīmēs, Aktos Piegādātājs norāda attiecīgā iepirkuma identifikācijas numuru un Līguma datumu un numuru. Ja Piegādātājs aktos vai rēķinā nav iekļāvis šajā punktā noteikto informāciju, Pasūtītājam ir tiesības prasīt Piegādātājam veikt atbilstošas korekcijas aktos un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.
   9. Šī Līguma 3.2.punktā minēto rēķinu Piegādātājs var sūtīt vienā no šādiem veidiem:
      1. papīra formātā, nosūtot to uz Pasūtītāja pasta adresi;
      2. elektroniski, nosūtot to uz Pasūtītāja e-pastu, izmantojot drošu elektronisko parakstu;
      3. elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
4. **Preces pieņemšanas kārtība**
   1. Preces atvešana un nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums.
   2. Pēc Preces Piegādes Piegādātājs iesniedz Pasūtītājam tā parakstītu Aktu.
   3. Pasūtītājs Preces un Piegādes atbilstību Līguma noteikumiem pārbauda 2 (divu) darba dienu laikā pēc attiecīga Akta saņemšanas dienas.
   4. Ja Pasūtītājs, pieņemot Preci un tās Piegādi atbilstoši Līguma noteikumiem, konstatē Trūkumus, tad tiek noformēts Akts, kurā norādīti Trūkumi, un nosūtīts Piegādātājam, norādot novēršamās neatbilstības un Trūkumus. Pasūtītājs nepieņem Preci, kas neatbilst Līguma noteikumiem.
   5. Piegādātājs uz sava rēķina novērš konstatētos Trūkumus Pušu saskaņotā termiņā, bet, ja Puses nespēj vienoties, ne vēlāk kā 10 (desmit) dienu laikā pēc Pasūtītāja Akta saņemšanas dienas. Pēc iepriekšminēto Trūkumu novēršanas izdarāma atkārtota Preces un Piegādes pieņemšana Līgumā noteiktajā kārtībā.
   6. Ja Aktā minētie Trūkumi radušies Piegādātāja darbības vai bezdarbības rezultātā, izdevumi šo Trūkumu novēršanai pilnībā ir jāapmaksā Piegādātājam un tas nedod tiesības uz Līgumā noteiktā termiņa pagarinājumu.
   7. Ja Līguma 4.6.punkta kārtībā konstatētie Trūkumi netiek novērsti un tiek konstatēta atkārtota Preces un Piegādes neatbilstība Līguma noteikumiem, to noformē rakstiski, sastādot Aktu, un Pasūtītājs ir tiesīgs 10 (desmit) dienu laikā, rakstveidā brīdinot Piegādātāju, vienpusējā kārtā izbeigt Līgumu.
5. **Pasūtītāja tiesības un pienākumi**
   1. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
   2. Pasūtītājam ir tiesības pieprasīt un, no pieprasījuma nosūtīšanas dienas, ne vēlāk kā 3 (trīs) darba dienu laikā no Piegādātāja saņemt informāciju par Piegādes laiku un apstākļiem, kas varētu kavēt Piegādi.
   3. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem.
   4. Pasūtītājam ir pienākums nodrošināt sava pārstāvja klātbūtni Preces piegādes, uzstādīšanas un montāžas laikā.
6. **Piegādātāja tiesības, pienākumi un garantijas**
   1. Piegādātājam Preču Piegāde jāveic patstāvīgi, un tas nedrīkst nodot pienākumu izpildi trešajām personām iepriekš nesaskaņojot to ar Pasūtītāju.
   2. Piegādātājam ir pienākums 3 (trīs) darba dienu laikā pēc Pārstāvja pieprasījuma, rakstveidā sniegt informāciju par:
      1. Preces Piegādes gaitu;
      2. apstākļiem, kas varētu aizkavēt Preces piegādi.
   3. Piegādātājs garantē Preces kvalitātes atbilstību Nolikumā noteiktajām tehniskajām prasībām.
   4. Piegādātājs apliecina, ka Līguma izpildē tam ir saistoši Nolikumā minētie noteikumi attiecībā uz Preces Piegādi, garantijas apkalpošanu u.c.
7. **Preces garantijas nosacījumi**
   1. Piegādātājs apliecina, ka Līguma izpildē tam ir saistoši Nolikumā un piedāvājumā iepirkumam minētie noteikumi attiecībā uz Preces Piegādi, garantijas apkalpošanu u.c.
   2. Precēm to ekspluatācijas vietā garantijas laiks ir 24 (divdesmit četri) mēneši no konkrētās Preces Piegādes Akta abpusējas parakstīšanas dienas.
   3. Preces bojājumus/ defektus var pieteikt darba dienās no 9:00 līdz 17:00 pa tālruni: 29122769.
   4. Preces bojājuma gadījumā garantijas laikā Piegādātāja pienākums ir par saviem līdzekļiem veikt bojātās daļas vai Preces nomaiņu 10 (desmit) dienu laikā pēc Pasūtītāja pieteikuma saņemšanas dienas.
   5. Transporta, kā arī citus izdevumus, veicot garantijas apkalpošanu, sedz Piegādātājs.
8. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
   3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējumu atlīdzināšanu.
9. **Pušu atbildība**
   1. Piegādātājs ir atbildīgs par radītajiem zaudējumiem Pasūtītājam, ja tādi tiks fiksēti konkrētās telpas nodošanas Aktā.
   2. Par katru nokavēto Preces vai tās daļas Piegādes un/vai Līguma noteikumiem neatbilstošas Preces nomaiņas dienu Pasūtītājam ir tiesības pieprasīt no Piegādātāja līgumsodu 0,1% (nulle komats viens procents) apmērā no Līguma summas, bet ne vairāk par 10% (desmit procenti) no Līguma summas.
   3. Ja Pasūtītājs Līguma 3.punktā paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,1% (nulle komats viens procents) apmērā no laikā nesamaksātās summas bez PVN par katru nokavēto maksājuma dienu, bet ne vairāk par 10% (desmit procenti) no laikā nesamaksātās summas.
   4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
   5. Pasūtītājam ir tiesības vienpusēji izbeigt Līgumu, ja Piegādātājs kavē Preču piegādi ilgāk par 20 (divdesmit) darba dienām pēc Līguma 2.2.punktā norādītā termiņa.
10. **Līguma spēkā esamība**
    1. Līgums ir saistošs Pasūtītājam un Piegādātājam, kā arī viņu tiesību un saistību pārņēmējiem.
    2. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
11. **Konfidencialitāte**
    1. Puses apņemas ievērot konfidencialitāti savstarpējās attiecībās, tajā skaitā:
       1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
       2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot normatīvajos aktos paredzētajos gadījumos.
    2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, ko saskaņā ar Līguma noteikumiem ir paredzēts darīt zināmu trešajām personām.
    3. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
    4. Līguma nodaļas noteikumiem nav laika ierobežojuma un uz to neattiecas Līguma darbības termiņš.
12. **Pušu pārstāvji**
    1. Puses paziņo, ka šī Līguma ietvaros to pārstāvji ir:
       1. no Pasūtītāja puses – projektu vadītāja **Liene Rubina**, tālr.: 26784050, e-pasts: [liene.rubina@rtu.lv](mailto:liene.rubina@rtu.lv).
       2. no Piegādātāja puses - **Andris Permaņickis**, tālr.: 29122769, e-pasts: [info@mebstore.lv](mailto:info@mebstore.lv).
    2. Pasūtītāja pārstāvja pienākumos ietilpst:
       1. sekot līgumsaistību izpildei;
       2. dot norādījumus Piegādātājam saistībā ar līgumsaistību izpildi;
       3. pārbaudīt piegādātās Preces kvalitāti un tās atbilstību Līgumam;
       4. pieņemt Preci un parakstīt Aktu un Pavadzīmi.
13. **Nobeiguma nosacījumi**
    1. Pieļaujami tikai tādi līguma grozījumi, kas ir atbilstoši Publisko iepirkumu likuma 67.1 pantam. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu ar brīdi, kad tos ir parakstījušas abas Puses.
    2. Piegādātājs tikai ar iepriekšēju rakstisku Pasūtītāja piekrišanu ir tiesīgs aizvietot Līgumā norādītās Preces, ja tās vairs netiek ražotas, ar ekvivalentām precēm, t.i., to tehniskie un kvalitātes rādītāji funkcionāli ir tādi paši vai labāki kā Līgumā norādītajām Precēm un nodrošina to pašu funkciju. Pasūtītājam nav jāpamato savs atteikums sniegt Piegādātājam šajā punktā minēto piekrišanu.
    3. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
    4. Līgums var tikt izbeigts, Pusēm rakstiski vienojoties.
    5. Pasūtītājam ir tiesības vienpusēji izbeigt Līgumu, ja Piegādātājs atkārtoti piegādā nekvalitatīvu vai Līguma noteikumiem neatbilstošu Preci, vai iestājas Līguma 13.2. punktā minētie apstākļi.
    6. Līguma izbeigšanas gadījumā Pasūtītājs veic norēķinu un samaksā Piegādātājam par faktiski piegādāto un pieņemto Preci.
    7. Pusēm ir savlaicīgi jāpaziņo par savu norēķinu rekvizītu, juridisko adrešu izmaiņām.
    8. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdu risināt tiesā, atbilstoši Latvijas Republikas normatīvajiem aktiem.
    9. Līgums izstrādāts latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
    10. Līguma neatņemama sastāvdaļa ir šādi Līguma pielikumi:
        1. Pielikums Nr.1 – Akta paraugs;
        2. Pielikums Nr.2 – Tehniskā piedāvājuma kopija;
        3. Pielikums Nr.3 – Finanšu piedāvājuma kopija.
    11. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to apliecināt.
14. **Pušu rekvizīti un paraksti**

|  |  |
| --- | --- |
| **Pasūtītājs:**  **Rīgas Tehniskā universitāte**  Kaļķu iela 1 Rīga, LV – 1658  Reģ. Nr. 3341000709  PVN Nr. LV90000068977  Konta Nr. LV25TREL9150176044000  Valsts kase, BIC – TRELLV22  Finanšu prorektors  \_\_\_\_\_\_\_\_\_\_\_\_\_\_\_\_\_\_\_\_\_\_\_/I. Eriņš/  RTU pārstāvis  \_\_\_\_\_\_\_\_\_\_\_\_\_\_\_\_\_\_\_\_\_\_\_/L. Rubina/ | **Piegādātājs:**  **SIA “iSale”**  Kaļķu iela 1 Rīga, LV – 1658  Reģ. Nr. 40103801586  PVN Nr. LV40103801586  Konta Nr. LV42HABA0551038555306  AS SWEDBANK, HABALV22  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_/A. Permaņickis/ |

Nodošanas- pieņemšanas **akts** *(paraugs)*

201\_. gada \_\_\_. \_\_\_\_ līgumam Nr. \_\_\_\_\_\_\_

Rīgā

201\_\_.gada \_\_.\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_ līgumu Nr. \_\_\_\_\_\_\_ (turpmāk saukts – Līgums) par \_\_\_\_\_\_\_\_\_\_\_\_\_\_\_\_\_ (turpmāk - iekārtas) piegādi, atbilstoši iepirkuma \_\_\_\_\_\_\_\_\_\_\_\_\_\_\_\_\_\_\_\_\_rezultātiem, piedaloties:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, …… , tās pārstāvja \_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar līguma \_\_\_ punktiem, turpmāk tekstā saukts- Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_personā, turpmāk - saukts Piegādātājs, no otras puses, tiek sagatavots šāds Preču nodošanas- pieņemšanas akts.

Akts sagatavots par to, ka:

Piegādātājs, atbilstoši Līgumam, nodod un Pasūtītājs pieņem šādu Preci:

|  |  |  |
| --- | --- | --- |
| *Priekšmeta nosaukums* | *Piedāvāts* | *Piegādāts* |
|  |  |  |

1. Piegādātājs Preci kopā ir piegādājis šādā Pasūtītāja noteiktajā adresē – \_\_\_\_\_\_\_\_\_\_\_\_\_\_\_\_, Rīgā.
2. Nodošanas - pieņemšanas aktam ir pievienota Preces piegādi apliecinoša dokumenta - pavadzīmes Nr.\_\_\_\_\_\_\_\_\_\_\_\_\_ kopija.
3. Parakstot Aktu, Pasūtītājs un Piegādātājs apliecina, ka Līgumā noteiktās Preču piegādes ir veiktas Līgumā noteiktā apjomā, termiņā un pienācīgā kvalitātē.
4. Pasūtītājam nav iebildumu par piegādāto Preču kvalitāti un Piegādātāja Līgumā noteikto saistību izpildi.
5. Kopējā Līguma summa par Līgumā noteikto Preču piegādi ir EUR \_\_\_\_\_\_\_\_\_\_\_\_(neieskaitot PVN). Pasūtītājs samaksu veic 30 (trīsdesmit) dienu laikā pēc Akta abpusējas parakstīšanas un atbilstoša Piegādātāja rēķina saņemšanas dienas.
6. Nodošanas - pieņemšanas akts par preču piegādi sagatavots uz \_ lapām, 2 (divos) eksemplāros, no kuriem viens glabājas pie Pasūtītāja, otrs pie Piegādātāja.

Preci nodeva Preci pieņēma

PIEGADĀTĀJA PASŪTĪTĀJA

Pārstāvis Pārstāvis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_